Diari Oficial de la Generalitat Valenciana


Sumari del DOGV 628, del 14-07-1987 (1987/809240)

ORDRE de 21 d'abril de 1987, de la Conselleria de Cultura, Educació i Ciència, per la qual es convoquen ajudes per als Ajuntaments que participen en el desplegament del programa per a l'animació i promoció de l'Educació Permanent d'Adults a la Comunitat Valenciana i per a les entitats que hi col.laboren.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/04/21/(1)/dof/vci/html**

### Dades del document

Número de DOGV
:   628

Data del DOGV
:   14-07-1987

Secció del DOGV
:   DISPOSICIONS GENERALS

Número del document
:   1987/809240


Data del document
:   21-04-1987

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 21 d'abril de 1987, de la Conselleria de Cultura, Educació i Ciència, per la qual es convoquen ajudes per als Ajuntament que participen en el desplegament del programa per a l'animació i promoció de l'EPA a la Comunitat Valenciana i per a les entitats que hi col·laboren.  
Dins del camp de l'Educació Permanent d'Adults conflueixen les actuacions d'Ajuntaments o Mancomunitats de Municipis i d'Entitats Col·laboradores que, sense voluntat de lucre, organitzen i desplegaren activitats que complementen i reforcen les accions de l'Administració.   
En el marc del Pla d'actuacions Coordinades de les Diputacions Provincials de la Comunitat Valenciana, en matèria d'educació, l'Ordre de 18 de desembre de 1986 de la Conselleria de Cultura, Educació i Ciència en l'Annex IV d'Educació, apartat B d'Educació Permanent d'Adults inclou com activitat la subvenció a aquells Ajuntaments que desenrotllen l'ensenyament d'Educació Permanent d'Adults i tinguen concedida l'autorització; així mateix, es preveu l'elaboració de barems de concessió per una Comissió Mixta formada pel Director General d'Educació Bàsica i Ensenyaments Especials i els Diputats de l'Àrea d'Educació d'Alacant, Castelló i València.   
Havent elevat una proposta l'esmentada Comissió per a establir les bases de concessió de subvencions per tal de donar suport a la finançació de les activitats d'aquestes Institucions, i coordinar tots els recursos que a través d'aquestes es posen en funcionament per a la formació de joves i adults majors de 16 anys, i segons que disposa l'article divuit de la Llei 11/1986 de 30 de desembre de Pressupostos de la Generalitat Valenciana per a 1987.   
ORDENE:   
Article primer  
Es convoca concurs públic per a la concessió d'ajudes als Ajuntaments que col laboren en el desplegament del Programa per a l'Animació i Promoció de l'EPA a la Comunitat Valenciana i a les Entitats Col·laboradores que promouen aquesta mena d'activitats sense voluntat de lucre.   
I s'aproven les bases per les quals es regeix aquesta convocatòria, incloses com a Annex I d'aquesta Ordre.   
Article segon  
Les ajudes a què fa referència l'Ordre estaran condicionades dins dels límits consignats en les aplicacions pressupostàries 98.67.265.4.592.3 i 06.52.824.9.252.6 del vigent pressupost de la Generalitat Valenciana per a 1987 i es referiran a les despeses derivades de les accions que es duen a terme per al desenrotllament del Programa d'Animació i Promoció de l'Educació Permanent d'Adults en l'any 1987.   
DISPOSICIONS FINALS.   
Primera  
La Direcció General d'Educació Bàsica i Ensenyaments Especials queda autoritzada per a adoptar les disposicions complementàries necessàries en el desplegament d'aquesta Ordre.   
Segona  
Aquesta Ordre entrarà en vigor el mateix dia que es publicarà al Diari Oficial de la Generalitat Valenciana.   
València, 21 d'abril de 1987.   
El Conseller de cultura, Educació i ciència,   
CEBRIA CiSCAR i CASABAN   
ANNEX I  
BASES DE LA CONVOCATORIA  
PRIMERA  
Per als Ajuntaments que participen en el Programa d'Animació i Promoció de l'Educació d'Adults es convoquen ajudes destinades a la finançació total o parcial de la despesa derivada dels següents supòsits:   
1. Funcionament i manteniment dels Centres.   
2. Promoció i manteniment d'activitats destinades a la sensibilització social i a l'animació socio-cultural.   
3. Adquisició d'equipament i mobiliari.   
4. Participació en les activitats de coordinació dissenyades pel Programa d'Animació i Promoció de l'Educació Permanent d'Adults.   
a) Podran sol·licitar aquesta ajuda els Ajuntaments que complesquen els requisits següents   
1. Tenir iniciades les activitats en l'any 1987 i observar les directrius i línies de coordinació que s'establesquen des de la Conselleria de Cultura, Educació i Ciència.   
2. Tenir establerts ensenyaments reglats d'un dels tres cicles de l'EPA almenys.   
3. Si es realitzen ensenyaments reglats a nivell de 2n o 3r Cicle d'EPA, comptar amb l'autorització prèvia o definitiva o justificar que es té sol·licitada.   
4. En el cas d'activitats, les subvencions vindran condicionades a la necessitat, importància o conveniència del seu desenrotllament.   
5. Referir-se a adquisicions d'equipament realitzades en l'any 1987.   
B) La sol·licitud de subvenció vindrà acompanyada dels següents documents.   
1. Documents generals.   
a) Còpia de l'acord del Ple de la Corporació en què es contemplen els següents aspectes:   
- Petició d'ajuda que es pretén obtenir amb expressió de la quantitat i finalitat.   
- Compromís de la Corporació de coordinar-se amb les accions que es dissenyen des del Programa per a l'Animació i Promoció de l'Educació Permanent d'Adults, així com de sotmetre's al control públic mitjançant la presentació del pla de treball per al nou curs, la memòria de l'actual i la justificació econòmica de l'ajuda que es concedeix.   
- Compromís de continuar amb l'activitat per a la qual se sol·licita ajuda durant tot l'any 1987.   
b) Certificació acreditativa que en els pressupostos de la Corporació hi ha quantitats consignades per al servei per al qual se sol·licita la subvenció, amb indicació de les partides, denominació i quantitat de què consten. Així mateix haurà d'indicar-se el percentatge que sobre el pressupost global de la corporació es destina a Educació.   
c) Fotocòpia compulsada de l'autorització d'ensenyaments, document que acredite que en la data formulada a la sol·licitud s'ha presentat la corresponent petició d'autorització per a la qual se sol·licita l'ajuda, declaració que es té intenció de sol·licitar-la si no s'havien iniciat encara les activitats, o declaració expressa que no es realitzen activitats reglades de 2n o 3r Cicle d'EPA.   
d) Fotocòpia compulsada de la titulació del professorat, si s'havia iniciat ja l'activitat i sempre que no s'haja presentat amb anterioritat.   
e) Certificació en què se faça constar el nombre d'habitants de la localitat d'acord amb l'últim cens realitzat.   
2. Documents Específics.   
a) Per a l'adquisició d'equipament i mobiliari el pressupost degudament signat i segellat per les coses subministradores amb preu del cost per unitat i import total de les adquisicions que es pretenen subministrar.   
b) Per a promoció i manteniment de les activitats de sensibilitzaciô social i animació socio cultural:   
- Programa o memòria descriptiva de l'activitat pe a la qual se sol·licita la subvenció amb indicació de data i lloc de celebració, temps de durada, objectius i nombre aproximat de participants.   
- Pressupost d'ingressos i despeses, detallat per partides.   
c) Per a la participació en activitats de coordinació del Programa d'Animació i Promoció de l'Educació Permanent d'Adults: Certificació d'haver participat en el pla de coordinació signada pel Director del Centre Coordinador de la zona que corresponga o pel Director del Programa d'Animació i Promoció de l'EPA.   
C) 1. El Consell d'Animació i Promoció de l'EPA per a la determinació de la quantitat d'ajuda en els apartats 3 i 4 tindrà en compte els següents criteris:   
Apartat 3. Mobiliari: en cap cas la quantitat de l'ajuda superarà les 200.000 ptas., ni excedirà el 50% del que ha pressupostat l'Ajuntament i en tot cas haurà de disposar de local propi.   
Apartat 4. Coordinació: en cap cas la quantitat adjudicada per aquest concepte serà superior a les 50.000 ptas. i aquesta s'efectuarà considerant el nombre de desplaçaments realitzats i la participació en el Pla així com les despeses derivades d'aquesta tasca.   
2. La Inspecció tècnica d'Educació corresponent emetrà un informe per cada sol·licitud d'acord amb l'annex II.   
3. Vist l'informe de la Inspecció i el Pla de Centre, el Consell d'Animació i Promoció de l'Educació Permanent d'Adults adjudicarà una puntuació entre I i 3 punts per a l'apartat 1 i entre 1 i 3 punts per a l'apartat 2, i valorarà a més, les dades següents:   
- Pressupost general de la Corporació i percentatge que dedica aquesta al servei per al qual sol·licita la subvenció.   
- Desplegament de l'activitat durant 1987.   
- Interès del projecte i línies renovadores que s'hi estableixen.   
- Coordinació al llarg del curs anterior amb les zones comarcals establerts per la Conselleria de Cultura, Educació i Ciència.   
- Quantitat de les subvencions i ajudes públiques i privades obtingudes per l'Ajuntament.   
- Ingressos percebuts a través de l'alumnat.   
- L'actuació en sectors de població amb altes taxes d'analfabetisme o en àrees territorials amb escossesa de recursos educatius.   
- Adaptació del projecte que desplegaren als objectius del Programa per a l'Animació i Promoció de l'EPA.   
Segona  
Per a les Entitats sense voluntat de lucre que col laboren en el Programa per a l'Animació i Promoció de l'Educació Permanent d'Adults i que desenrotllen activitats en aquest sector educatiu es convoquen ajudes destinades al finançament total o parcial de la despesa derivada dels següents supòsits:   
1. Funcionament i manteniment dels Centres.   
2. Promoció i manteniment d'activitats destinades a la sensibilització social i a l'animació socio cultural.   
A) Podran sol·licitar aquesta ajuda les persones físiques o jurídiques, públiques o privades que complesquen els requisits següents:   
- Tenir iniciades les activitats en l'any 1987 i observar les directrius que s'establesquen des de la Conselleria de Cultura, Educació i Ciència.   
- Tenir establert el 1r. Cicle dels ensenyaments d'Educació Permanent d'Adults.   
- Si es realitzen ensenyaments reglats a nivell de 2n. o 3r.   
Cicle de l'Educació Permanent d'Adults comptar amb l'autorització prèvia o definitiva, o justificar que es té sol·licitada.   
- En el cas d'activitats, les subvencions vindran condicionades pe la necessitat, importància o conveniència del seu desplegament.   
B) La sol·licitud de subvenció vindrà acompanyada dels següents documents:   
1. Documents generals.   
a) Fotocòpia compulsada del justificant d'estar inscrit en el Registre d'Associacions, Entitats Mercantils o Cooperatives.   
b) Fotocòpia compulsada del número d'identificació fiscal.   
c) En els supòsits en què la configuració jurídica de l'entitat sol·licitant pressupose l'existència de fi de lucre o es tracte de persona física, s'haurà de presentar una declaració expressa i formal que el servei o activitat per al qual se sol·licita l'ajuda no té aquesta finalitat i queda subjecta la declaració a la deguda comprovació.   
d) Compromís de la Junta Directiva de coordinar-se amb la Direcció General d'Educació Bàsica i Ensenyaments Especials en el desenrotllament del Programa.   
2. Documents específics:   
a) Per a la petició de despeses de funcionament del Centre:   
- Fotocòpia compulsada de l'autorització d'ensenyaments, documents que acrediten que en la data que es formula la sol·licitud s'ha presentat la corresponent petició d'autorització o una declaració expressa que no es realitzen activitats reglades a nivell de 2n. o 3r. Cicle d'Educació Permanent d'Adults.   
- Relació dels alumnes matriculats amb indicació d'edat, DNI i nivell instructiu d'aquests.   
- Relació nominal del professorat amb especificació de l'àrea en què és especialista (adjuntant-hi una fotocòpia compulsada de la seua titulació) i els nivells que imparteix.   
b) Per a la promoció i manteniment d'activitats de sensibilització social i d'animació socio-cultural:   
- Programa o memòria descriptiva de l'activitat per a la qual se sol·licita la subvenció amb indicació de data i lloc de celebració, temps de durada, els objectius i el nombre de participants.   
- Pressupost del programa o activitat detallada per partides.   
C) Per a la determinació de la quantia de l'ajuda:   
1. La Inspecció Tècnica d'Educació corresponent emetrà un informe per cada sol·licitud d'acord amb l'annex II.   
2. Vist l'informe de la Inspecció i el Pla de Centre, el Consell d'Animació i Promoció de l'EPA adjudicarà una puntuació entre I i 3 punts per a l'apartat 1 i entre 1 i 3 punts per a l'apartat 2 i valorarà a més les dades següents:   
- Naturalesa i fins de l'entitat.   
- Atenció a sectors marginats.   
- Absència d'atenció a aquest tipus d'activitats a la zona en què actua aquesta entitat.   
- Adaptació del projecte als objectius del Programa per a l'Animació i Promoció de l'EPA.   
- Valoració del desplegament de l'activitat en cursos anteriors.   
- Interès del projecte i linxes de renovació establertes.   
- Quantitat de les subvencions i ajudes públiques o privades obtingudes per l'entitat.   
- Quantitat dels ingressos rebuts a través de l'alumnat.   
Tercera  
Les sol·licituds d'acord amb el model que es facilitarà al Servei Territorial de Cultura i Educació corresponent, es dirigiran al Conseller de Cultura, Educació i Ciència.   
La presentació per exemplar duplicat s'efectuarà als Serveis Territorials d'Educació corresponents o a través de qualsevol de les formes establertes a l'article 66 de la Llei de Procediment Administratiu, en el termini de 30 dies a partir de la seva publicació al DOGV.   
Quarta  
En els trenta dies següents a la finalització del termini de sol·licitud, el Consell d'Animació i Promoció de l'Educació Permanent d'Adults de cada Servei Territorial, trametrà a la Direcció General d'Educació Bàsica i Ensenyaments Especials els expedients informats per la Inspecció Tècnica d'Educació i la proposta de concessió o denegació (segons annex III) i l'acta de la sessió celebrada, a la vista d'això la Direcció General d'Educació Bàsica i Ensenyaments Especials resoldrà.   
cinquena  
Per a la percepció de la subvenció el beneficiari haurà de justificar davant la Conselleria de Cultura, Educació i Ciència la realització de la inversió en la forma que s'estableix, segons els diversos supòsits:   
1. Manteniment i funcionament: el pagament corresponent a la subvenció de funcionament de centres i serveis es realitzarà mitjançant justificant d'haver realitzat la despesa per a la qual se sol·licita l'ajuda.   
2. Promoció i manteniment d'activitats destinades a la sensibilització social i a l'animació socio-cultural:   
- Certificació d'aplicació a l'activitat subvencionada i factures justificatives de les despeses.   
- Informe memòria dels resultats de l'activitat.   
3. Equipament i mobiliari: el pagament s'efectuarà en base a la documentació següent:   
- Acta de recepció o document en què conste la recepció del subministrament i la conformitat amb aquest.   
- Certificat acreditatiu del titular que s'han inclòs en l'inventari del Centre per al qual es destina, els béns objecte de subvenció.   
- Factures de cada una de les coses subministradores. En la factura haurà de constar: nom. de l'empresa, número d'identificació fiscal, domicili, preu unitari, nombre d'unitats subministrades, preu total de cada un dels articles i preu total del subministrament.   
4. Participació en activitats de coordinació: justificació d'haver realitzat la despesa a què va dirigida aquesta ajuda.   
Sisena  
L'incompliment de qualsevol de les condicions establertes en la concessió de la subvenció podrà ser-ne causa de revocació.   
Veure annex


Còpia Permalink ELI